Bi tħejjija għal-laqgħa ta' Diċembru tal-Kunsill tas-Sajd, li waqtha l-Istati Membri se jinnegozjaw il-kwoti tas-sajd fl-Atlantiku u fil-Baħar tat-Tramuntana għall-2017, il-Kummissjoni qed tippreżenta l-proposta tagħha għal stokkijiet f'saħħithom u sostenibbli. Illum, il-Kummissjoni qed tippreżenta l-proposta tagħha dwar il-kwoti tas-sajd għas-sena d-dieħla fl-Atlantiku u fil-Baħar tat-Tramuntana. Din hija l-iskema annwali għall-ammont ta' ħut li jista' jinqabad minn sajjieda tal-Unjoni Ewropea mill-istokkijiet ta' ħut kummerċjali ewlenin is-sena d-dieħla, li tissejjaħ ukoll Qabdiet Permessi Totali (QPT). Abbażi tal-pariri xjentifiċi li tirċievi, il-Kummissjoni tipproponi li żżomm jew li żżid il-kwoti attwali tas-sajd fil-każ tat-42 stokk li huma f'saħħithom, u li tnaqqas il-qbid fil-każ ta' 28 stokk li mhumiex sejrin tajjeb. Karmenu Vella, il-Kummissarju għall-Ambjent, l-Affarijiet Marittimi u s-Sajd, qal: "L-għan tagħna huwa ċar:jeħtiġilna nġibu l-istokkijiet kollha f'livelli f'saħħithom u sostenibbli malajr kemm jista' jkun sabiex l-industrija tas-sajd tagħna tibqa' vijabbli. Dan mhuwiex f'idejn il-Kummissjoni biss: il-partijiet ikkonċernati huma atturi fundamentali f'dan il-proċess. Qed nipproponu programm ambizzjuż għall-2017 u l-unika triq 'il quddiem se tkun li naħdmu mas-sajjieda, ix-xjenzati u l-awtoritajiet nazzjonali biex insawru soluzzjonijiet reali li jwasslu għal attivitajiet tas-sajd li huma kemm ekonomikament vijabbli kif ukoll sostenibbli”. Aktar tard din il-ħarifa l-Kummissjoni se tipproponi wkoll għadd ta' kwoti addizzjonali, l-hekk imsejħa “żidiet fil-kwoti” għas-sajd li jaqa' taħt l-obbligu ta' ħatt l-art fl-2017. Dawn il-kwoti miżjuda jingħataw minħabba l-fatt li s-sajjieda ma jistgħux jibqgħu jarmu l-ħut maqbud b'mod mhux intenzjonat, iżda jkollhom iħottuh l-art. Għalhekk, il-kwota permessa tiġi miżjuda biex tiġi ffaċilitata t-tranżizzjoni lejn is-sistema l-ġdida mingħajr rimi. Iż-żidiet preċiżi fil-kwoti għal kull żona tas-sajd għandhom jiġu stabbiliti abbażi tal-parir xjentifiku mistenni f'nofs Novembru u abbażi tal-kwantitajiet li għandhom jinħattu l-art skont il-pjanijiet reġjonali dwar ir-rimi. Din il-proposta tkopri l-istokkijiet ġestiti mill-UE waħedha u stokkijiet ġestiti ma' pajjiżi terzi bħal pereżempju n-Norveġja jew permezz tal-Organizzazzjonijiet Reġjonali tal-Ġestjoni tas-Sajd (RFMOs) fl-oċeani kollha tad-dinja. In-negozjati internazzjonali għal ħafna mill-istokkijiet ikkonċernati għadhom għaddejjin u qed jistennew parir xjentifiku. Għal dawn, iċ-ċifri se jiġu inklużi fi stadju aktar tard, ladarba jkunu seħħew in-negozjati mal-pajjiżi terzi u fi ħdan l-RFMOs. Din il-proposta se tiġi ppreżentata għal diskussjoni u għall-adozzjoni mill-Ministri tal-Istati Membri fil-Kunsill tas-Sajd ta' Diċembru, u se tiġi applikata mill-1 ta' Jannar 2017. Dettalji tal-proposta L-għan tal-Kummissjoni, bħala parti mill-Politika Komuni tas-Sajd riformata, huwa li l-istokkijiet kollha jkunu mistada b'mod sostenibbli billi jiġi rrispettat ir-Rendiment Massimu Sostenibbli ta' żona tas-Sajd. Is-sajd f'livelli ta' Rendiment Massimu Sostenibbli (MSY) jippermetti lill-industrija tas-sajd tikseb l-ogħla ammont ta' ħut mill-baħar filwaqt li żżomm l-istokkijiet tal-ħut f'saħħithom. Il-Kummissjoni tipproponi livelli massimi ta' sajd abbażi tal-parir xjentifiku li jaslilha mingħand il-Kunsill Internazzjonali għall-Esplorazzjoni tal-Baħar (ICES). Din is-sena, ingħata parir għal 34 stokkijiet. Għal xi stokkijiet tal-UE li diġà jinsabu fil-livell ta' MSY, bħall-petrika fl-Ibħra tan-Nofsinhar, il-lingwata komuni f'Skagerrak/Kattegat u l-lingwata fil-Fliegu tal-Punent, il-Kummissjoni qed tipproponi li żżid il-QPT. Iż-żidiet huma wkoll proposti għall-iskampu f'Kattegat/Skagerrak, għas-sawrell fl-Atlantiku Iberiku u għall-merluzz tal-linja sewda fil-Baħar Irlandiż u fil-Baħar Ċeltiku. It-tkabbir kontinwu tal-ħażna tal-marlozz tat-Tramuntana wkoll jiġġustifika żieda sostanzjali ġdida fil-QPT. Fl-istess waqt, xi stokkijiet għadhom qed jagħtu lok għal tħassib, pereżempju qed ikomplu jonqsu l-istokkijiet tal-merluzz fil-Punent tal-Irlanda, fil-Baħar Ċeltiku, fil-Bajja ta' Biscay u fl-Atlantiku Iberiku. Il-lingwata fil-Baħar Irlandiż tinsab f'livelli estremament baxxi. Il-parir għall-merlangu fil-Punent tal-Iskozja huwa li ma jkomplix jinqabad u qed jiġi propost tnaqqis għall-megrims u għall-pollakkju fil-Baħar Ċeltiku u l-Baħar Irlandiż. Ġie propost tnaqqis għall-barbun tat-tbajja' fil-Kattegat. Il-parir xjentifiku dwar l-ispnott huwa allarmanti ħafna wkoll. Fil-proposta tagħha l-Kummissjoni inkludiet l-azzjonijiet għall-ġestjoni tal-ispnott fl-2017. Dawn il-miżuri ta' ġestjoni għandhom jagħtu xi possibbiltajiet ta' sajd lis-sajjieda ta' skala żgħira li jiddependu fuq dan l-istokk, iżda jqisu l-parir tal-ICES li jitnaqqas il-ħatt l-art globali tal-ispnott. F'każijiet fejn l-informazzjoni ma tkunx suffiċjenti biex id-daqs tal-istokk jiġi stmat b'mod korrett, il-proposta tal-Kummissjoni ssegwi l-parir tal-ICES, jiġifieri li jkun hemm tnaqqis jew żidiet ta' sa massimu ta' 20 %. Wara dikjarazzjoni komuni fl-2012, ġiet stabbilita QPT aktar baxxa għal 26 stokk b'data limitata, iżda din inżammet għal ħames snin. Għal tnejn minn dawn l-istokkijiet il-parir xjentifiku aġġornat juri li l-istokkijiet komplew jonqsu u li issa jenħtieġ tnaqqis ulterjuri fil-QPT. Dan jikkonċerna l-laċċa kaħla fiċ-Channel u l-barbun tat-tbajja' fil-Baħar Ċeltiku u l-Lbiċ tal-Irlanda. Għal aktar informazzjoni Ara t-tabelli hawn taħt għal dettalji dwar il-proposti tal-lum għall-Atlantiku u għall-Baħar tat-Tramuntana Il-QPT u l-kwoti Mistoqsijiet u risposti dwar il-proposta tal-Kummissjoni dwar l-opportunitajiet tas-sajd fl-Atlantiku u fil-Baħar tat-Tramuntana għall-2017 Il-parir xjentifiku: il-QPT proposti jqisu b'mod dovut il-parir xjentifiku tal-Kunsill Internazzjonali għall-Esplorazzjoni tal-Baħar (ICES) u tal- Kumitat Xjentifiku, Tekniku u Ekonomiku għas-Sajd (STECF). Il-partijiet ikkonċernati ġew ikkonsultati wkoll, abbażi tad-dokument ta' Konsultazzjoni tal-Kummissjoni Il-pjanijiet ta' ġestjoni multiannwali Mappa taż-żoni tas-sajd Nota: It-tabelli hawn taħt jelenkaw biss l-istokkijiet tal-UE li mhumiex kondiviżi ma' pajjiżi terzi Tabella 1: L-istokkijiet li għalihom hemm proposti biex tiżdied il-QPT Isem komuni Isem xjentifiku Unità tal-QPT il-QPT finali fl-2016 QPT 2017 (Proposta) Bidla fil-QPT: 2016 - 2017 (Proposta) Petriċa Lophius VIIIc, IX, X, CECAF 34.1.1 2569 3955 54.0 % Lingwata komuni Etmopterus princeps VIIe 979 1178 20.3 % Lingwata komuni Etmopterus princeps IIIa; l-ilmijiet tal-Unjoni tas-Sottodiviżjonijiet minn 22 sa 32 391 534 36.6 % Lingwata komuni Etmopterus princeps VIIfg 779 782 0.4 % Merluzz tal-linja sewda Melanogrammus VIIb-k, VIII, IX u X; L-ilmijiet tal-Unjoni tas-CECAF 34.1.1 7258 7751 6.8 % Merluzz tal-linja sewda Melanogrammus aeglefinus L-ilmijiet tal-Unjoni u l-ilmijiet internazzjonali ta' VIb, ta' XII u ta' XIV 3225 4130 28.1 % Merluzz (N. QPT globali) Merluccius Il-QPT globali tat-Tramuntana (IIIa / IIa u IV / Vb, VI, VII, XII u XIV / VIIIabde) 108784 111865 2.8 % Sawrell Trachurus IX 68583 73349 6.9 % Skampu Nephrops IX u X; L-ilmijiet tal-Unjoni tas-CECAF 34.1.1 320 336 5.0 % Skampu Nephrops IIIa; l-ilmijiet tal-Unjoni tas-Sottodiviżjonijiet minn 22 sa 32 11001 12715 15.6 % Tabella 2: L-istokkijiet mingħajr bidla fil-QPT[1] Isem komuni Isem xjentifiku Unità tal-QPT il-QPT finali fl-2016 QPT 2017 (Proposta) Bidla fil-QPT: 2016 - 2017 (Proposta) Inċova Engraulis IX u X; L-ilmijiet tal-Unjoni tas-CECAF 34.1.1 10622 10622 0.0 % Merluzz Gadus morhua Il-Kattegat 370 370 0.0 % Merluzz Gadus morhua VIa; L-ilmijiet tal-Unjoni u l-ilmijiet internazzjonali ta' Vb fil-Lvant ta' 12º 00′ W 0 0 0.0 % Lingwata komuni Etmopterus princeps VIIIab 3420 3420 0.0 % Lemon sole u witch Microstomus kitt u Glyptocephalus cynoglossus IIa (KE), il-Baħar tat-Tramuntana (KE) 6391 6391 0.0 % Megrim Lepidorhombus L-ilmijiet tal-Unjoni ta' IIa u ta' IV 2639 2639 0.0 % Barbun tat-Tbajja' Pleuronectes VIIa 1098 1098 0.0 % Barbun Imperjali u Partun Psetta maxima u Scopthalmus rhombus L-ilmijiet tal-Unjoni ta' IIa u ta' IV 4488 4488 0.0 % Tabella 3: L-istokkijiet li għalihom hemm proposti biex titnaqqas it-TAC Isem komuni Isem xjentifiku Unità tal-QPT il-QPT finali fl-2016 QPT 2017 (Proposta) Bidla fil-QPT: 2016 - 2017 (Proposta) Petriċa Lophius VII 33516 29534 -11.9 % Petriċa Lophius VIIIabde 8980 7914 -11.9 % Linarda Molva dypterigia L-ilmijiet internazzjonali ta' XII 446 357 -20.0 % Minfaħ Caproidae L-ilmijiet tal-Unjoni u dawk internazzjonali taż-żoni VI, VII u VIII 42637 27288 -36.0 % Merluzz Gadus morhua VIIb, VIIc, VIIe-k, VIII, IX u X; L-ilmijiet tal-Unjoni tas-CECAF 4565 1447 -68.3 % Lingwata komuni Etmopterus princeps VIIa 40 7 -82.5 % Lingwata komuni Etmopterus princeps Iż-żona VIId 3258 2257 -30.7 % Arġentina silus Argentina silus L-ilmijiet tal-Unjoni u l-ilmijiet internazzjonali ta' V, VI u VII 4316 3453 -20.0 % Marlozz Merluccius VIIIc, IX u X; L-ilmijiet tal-Unjoni tas-CECAF 34.1.1 10674 6838 -35.9 % Aringa Clupea VIa (S), VIIb, VIIc 1630 1360 -16.6 % Aringa Clupea Iż-żona VIIa(1) 4575 4127 -9.8 % Aringa Clupea VIIg(1), VIIh(1), VIIj(1) u VIIk(1) 15442 14467 -6.3 % Aringa Clupea harengus L-ilmijiet tal-Unjoni u l-ilmijiet internazzjonali taż-żoni Vb, VIb u VIaN(1) 4170 3480 -16.5 % Megrim Lepidorhombus VIIIabde 1802 1513 -16.0 % Megrim Lepidorhombus l-ilmijiet tal-Unjoni u l-ilmijiet internazzjonali ta' Vb; VI; 5214 4900 -6.0 % Megrim Lepidorhombus VII 18254 13099 -28.2 % Megrim Lepidorhombus VIIIc, IX u X; L-ilmijiet tal-Unjoni tas-CECAF 34.1.1 1363 1013 -25.7 % Skampu Nephrops Iż-żona VIIIc 48 0 -100.0 % Skampu Nephrops L-ilmijiet tal-Unjoni ta' IIa u ta' IV 13700 13686 -0.1 % Barbun tat-Tbajja' Pleuronectes Iż-żona VIIde 12446 10022 -19.5 % Barbun tat-Tbajja' Pleuronectes VIIfg 420 405 -3.6 % Barbun tat-Tbajja' Pleuronectes VIIhjk 135 108 -20.0 % Barbun tat-Tbajja' Pleuronectes platessa Il-Kattegat 2347 2065 -12.0 % Pollakkju Pollachius pollachius VIIIabde 1482 1186 -20.0 % Pollakkju Pollachius pollachius VII 13495 10796 -20.0 % Laċċa Kaħla Sprattus Iż-żona VIIde 5150 4120 -20.0 % Merlangu Merlangius VI; l-ilmijiet tal-Unjoni u l-ilmijiet internazzjonali ta' Vb; l-ilmijiet internazzjonali ta' XII u XIV 213 0 -100.0 % Merlangu Merlangius VIII 2540 2032 -20.0 % Tabella 4: L-istokkijiet li huma suġġetti għal parir li jkun se jingħata aktar tard jew li n-negozjati dwarhom ikunu għadhom għaddejjin Isem komuni Isem xjentifiku Unità tal-QPT il-QPT finali fl-2016 Petriċa Lophiidae L-ilmijiet tal-Unjoni ta' IIa u ta' IV 11267 Petriċa Lophius VI; l-ilmijiet tal-Unjoni u l-ilmijiet internazzjonali ta' Vb; l-ilmijiet internazzjonali ta' XII u XIV 6375 Linarda Molva dypterigia L-ilmijiet tal-Unjoni u l-ilmijiet internazzjonali ta' Vb, VI, VII 4746 Merluzz Gadus morhua VIIa 146 Lingwata komuni Etmopterus princeps L-ilmijiet tal-Unjoni ta' IIa u ta' IV 13252 Dab u barbun Limanda limanda u Platichthys flesus L-ilmijiet tal-Unjoni ta' IIa u ta' IV 18434 Merluzz tal-linja sewda Melanogrammus Vb, VIa 6462 Merluzz tal-linja sewda Melanogrammus VIIa 1654 Sawrell Trachurus L-ilmijiet tal-Unjoni ta' IIa, IVa; VI, VIIa-c,VIIe-k, VIIIa, VIIIb, VIIId u VIIIe; l-ilmijiet tal-Unjoni u l-ilmijiet internazzjonali ta' Vb; l-ilmijiet internazzjonali ta' XII u XIV 107168 Sawrell Trachurus L-ilmijiet tal-Unjoni ta' IVb, IVc u VIId 11650 Sawrell Trachurus Iż-żona VIIIc 17235 Lipp Molva molva L-ilmijiet tal-Unjoni u internazzjonali ta' VI, VII, VIII, IX, X, XII u XIV 10297 Lipp Molva molva IV (KE) 2912 Skampu Nephrops VI; l-ilmijiet tal-Unjoni u l-ilmijiet internazzjonali ta' Vb 16524 Skampu Nephrops VII 23348 Skampu Nephrops VII - Kundizzjoni speċjali Porcupine Bank 1850 Skampu Nephrops VIIIabde 3899 Merluzz tan-Norveġja Trisopterus esmarki IIIa; l-ilmijiet tal-Unjoni ta' IIa u IV 129000 Mazzola griża Squalus L-ilmijiet tal-Unjoni u l-ilmijiet internazzjonali taż-żoni I, V, VI, VII, VIII, XII u XIV 0 Mazzola griża Squalus L-ilmijiet tal-Unjoni ta' IIa u ta' IV 0 Mazzola griża Squalus L-ilmijiet tal-Unjoni ta' IIIa 0 Ċiċċirell Ammodytes L-ilmijiet tal-Unjoni ta' IIa, IIIa u IV 79219 Rebekkini u raj Rajidae L-ilmijiet tal-Unjoni ta' IIa u ta' IV 1313 Rebekkini u raj Rajidae L-ilmijiet tal-Unjoni ta' IIIa 47 Rebekkini u raj Rajidae L-ilmijiet tal-Unjoni ta' VIa, VIb, VIIa-c u VIIe-k 8032 Rebekkini u raj Rajidae L-ilmijiet tal-Unjoni ta' VIII u IX 3420 Rebekkini u raj Rajidae Iż-żona VIId 966 Laċċa Kaħla Sprattus sprattus L-ilmijiet tal-Unjoni ta' IIa u ta' IV 219500 Tusk Brosme brosme L-ilmijiet tal-Unjoni u l-ilmijiet internazzjonali ta' V, VI u VII 937 Merlangu Merlangius VIIb-k 22778 Tabella 5: L-istokkijiet li d-deċiżjonijiet dwar il-QPT tagħhom huma ddelegati lil Stat Membru individwali Isem komuni Isem xjentifiku Unità tal-QPT Iddelegata lil Aringa Clupea VI Clyde(1) Ir-Renju Unit Sawrell Trachurus CECAF (Kanarji) Spanja Sawrell Trachurus CECAF(Madeira) Il-Portugall Sawrell Trachurus X,CECAF (l-Azores) Il-Portugall Gambli “Penaeus” Penaeus Il-Guyana Franċiża Franza [1] Din it-tabella [it-Tabella 2] ma tinkludix stokkijiet inklużi fid-Dikjarazzjoni Konġunta tal-Kunsill u tal-Kummissjoni "Dwar id-dikjarazzjoni rigward l-istokkijiet stabbli" (ara d-dokument tal-Kunsill PECHE 491, 15502/15 REV1). Il-QPT għal stokkijiet b'data limitata inklużi f'din id-dikjarazzjoni se jinżammu għal sentejn oħra, sakemm il-perċezzjoni tal-istat ta' kwalunkwe wieħed minn dawn l-istokkijiet ma tinbidilx b'mod sinifikanti matul dan il-perjodu.